Republic Day Speech: ಕೊರೊನಾ ಲಸಿಕೆ ಯಶಸ್ವಿಗೊಳಿಸಿದ ಭಾರತೀಯರಿಗೆ ಧನ್ಯವಾದ ಅರ್ಪಿಸಿದ ರಾಷ್ಟ್ರಪತಿ ಭಾಷಣದಲ್ಲಿ ಕೋವಿಡ್19 ಲಸಿಕೆ ಅಭಿಯಾನವನ್ನು ಸಾಮೂಹಿಕ ಆಂದೋಲನವನ್ನಾಗಿ ಪರಿವರ್ತಿಸಿದ್ದಕ್ಕಾಗಿ ಕೋಟ್ಯಂತರ ದೇಶವಾಸಿಗಳಿಗೆ ರಾಷ್ಟ್ರಪತಿ ರಾಮನಾಥ್ ಕೋವಿಂದ್ ಅವರು ಮಂಗಳವಾರ ಗೌರವ ಸಲ್ಲಿಸಿದ್ದಾರೆ. ಕೋವಿಡ್ ಸಾಂಕ್ರಾಮಿಕ ಸಮಯದಲ್ಲಿ ಕಠಿಣ ಪರಿಸ್ಥಿತಿಯಲ್ಲಿ ದೀರ್ಘ ಗಂಟೆಗಳ ಕಾಲ ಕೆಲಸ ಮಾಡುವ ಮೂಲಕ ಮಾನವೀಯತೆಗೆ ಸೇವೆ ಸಲ್ಲಿಸಿದ ವೈದ್ಯರು, ದಾದಿಯರು ಮತ್ತು ಅರೆವೈದ್ಯರ ಕೊಡುಗೆಯನ್ನು ಅವರು ಈ ಭಾಷಣದಲ್ಲಿ ಶ್ಲಾಘಿಸಿದರು. ನಮ್ಮ ದೇಶದ ಕೋಟಿಗಟ್ಟಲೆ ಜನರು ಸ್ವಚ್ಛತಾ ಅಭಿಯಾನ ಮತ್ತು ಕೋವಿಡ್ ಲಸಿಕೆ ಅಭಿಯಾನವನ್ನು ಸಾಮೂಹಿಕ ಆಂದೋಲನವನ್ನಾಗಿ ಮಾಡಿದ್ದಾರೆ. ಇಂತಹ ಅಭಿಯಾನಗಳ ಯಶಸ್ಸಿನ ಶ್ರೇಯಸ್ಸು ನಮ್ಮ ಕರ್ತವ್ಯನಿಷ್ಠ ನಾಗರಿಕರಿಗೆ ಸಲ್ಲುತ್ತದೆ ಎಂದು ರಾಮ್ ನಾಥ್ ಕೋವಿಂದ್ ಭಾಷಣದಲ್ಲಿ ಹೇಳಿದರು. ಸ್ವರಾಜ್ಯದ ಕನಸನ್ನು ನನಸು ಮಾಡಲು ಅಪ್ರತಿಮ ಧೈರ್ಯ ತೋರಿದ ಸ್ವಾತಂತ್ರ್ಯ ಹೋರಾಟಗಾರರನ್ನು ಸಹ ಈ ಭಾಷಣದ ಸಮಯದಲ್ಲಿ ಸ್ಮರಿಸಿದ್ದಾರೆ. ಈ ಸಂದರ್ಭದಲ್ಲಿ ಸ್ವರಾಜ್ಯದ ಕನಸನ್ನು ನನಸಾಗಿಸುವಲ್ಲಿ ಅಪ್ರತಿಮ ಧೈರ್ಯ ತೋರಿದ ಮತ್ತು ಅದಕ್ಕಾಗಿ ಹೋರಾಡಲು ಜನರಲ್ಲಿ ಬೆಂಕಿ ಹಚ್ಚಿದ ಮಹಾನ್ ಸ್ವಾತಂತ್ರ್ಯ ಹೋರಾಟಗಾರರನ್ನೂ ಭಾಷಣದಲ್ಲಿ ನೆನೆದಿದ್ದಾರೆ. ಇಂದು, ನಮ್ಮ ಸೈನಿಕರು ಮತ್ತು ಭದ್ರತಾ ಸಿಬ್ಬಂದಿಗಳು ರಾಷ್ಟ್ರೀಯ ಹೆಮ್ಮೆಯ ಪರಂಪರೆಯನ್ನು ಮುಂದುವರೆಸುತ್ತಿದ್ದಾರೆ ಎಂದು ಸೈನಿಕರ ತ್ಯಾಗವನ್ನು ಹೊಗಳಿದ್ದಾರೆ. ಹಿಮಾಲಯದ ಅಸಹನೀಯ ಚಳಿಯಲ್ಲಿ ಮತ್ತು ಮರುಭೂಮಿಯ ಶಾಖದಲ್ಲಿ ಸಹ ತಮ್ಮ ಕುಟುಂಬಗಳಿಂದ ದೂರವಿದ್ದು, ಅವರು ಮಾತೃಭೂಮಿಯನ್ನು ರಕ್ಷಿಸುವ ಕಾರ್ಯದಲ್ಲಿ ತಲ್ಲೀನರಾಗಿದ್ದಾರೆ ಎಂದು ಶ್ಲಾಘಿಸಿದ್ದಾರೆ.